****

****

**קנדה לעומק**

**כולל הרי הרוקי הקנדיים ואלסקה בשילוב שייט בספינת הפאר Grand Princess**

**18 ימים**

**הרי הרוקי בקנדה** **- הרשו לנו להתחייב: את נופי הבורא הללו לא תשכחו לעולם. הרי הרוקי משתרעים לאורך כ-4,800 ק"מ, מתוכם כ-1,500 ק"מ בקנדה. פסגות הרכס חשופות ומחודדות. למטייל בהרי הרוקי הקנדי, מצפות כל חוויות הנוף שמספקת עוצמת היקום: יערות ואגמים, פיורדים קרחונים, משטחי שלג, עיירות וכפרים הרריים, פארקים של יפי הפרחים בעולם, דגי סלמון בנהרות, איילים רבי קרניים, ואולי דובים!**

**אלסקה** **- מרחבים מופלאים של קרחונים, פיורדים, עיירות "מהמאות הקודמות", תופעות טבע, עולם מרתק של החי והצומח ובעיקר, מפגש רווי סקרנות בין העולם והתיירות השועטים קדימה לבין מרחבי פלא רוגעים שמאז הבריאה, מחייכים להם בשלווה. באלסקה נפגוש ונתפעל מתקופות מרתקות בחיי האדם אשר גילה כאן עורקים של זהב וחשף גם פנים שונות של טבע "האדם החולף" לנוכח פני הטבע הקסום הקיים לעד.**

**נקנח בשיט מענג בתוך "הנתיב הקסום", נתיב מים שקט ורגוע, בין איים, הרים, יערות וקרחונים.**

**עם "שי בר אילן" מבקרים במקומות הבאים:**

**בוסטון, מונטריאול, קוויבק, הפארק הלאומי ג'ספר, קלגרי, הפארק הלאומי באנף, וונקובר, שיט באלסקה, ג'ונו, סקגוויי, קצ'יקן, האי ויקטוריה**

**מסלול הטיול**

**יום 1, א', תל אביב – בוסטון**

ניפגש בנמל התעופה ע"ש בן-גוריון ונמריא לבוסטון, בירתה של מדינת מסצ'וסטס, הגדולה שבערי ניו אינגלנד ומהווה את המרכז הכלכלי והתרבותי של האזור כולו. לאחר הנחיתה, נצא להכיר את העיר המשלבת אווירה אריסטוקרטית, תרבות מפותחת והיסטוריה עשירה באירועים חשובים שעיצבו את דמותה של ארה"ב. נטייל בשביל החירות, האטרקציה המפורסמת ביותר בבוסטון. השביל, המסומן בלבנים אדומות ושאורכו 4 ק"מ, זרוע בתחנות היסטוריות, החשובות בעברה של העיר והמספרות את סיפור עצמאותה של ארצות הברית. נבקר במרכז העיר, נראה את הקפיטול, פארק קומון, כיכר קופליי המרשימה, קוינסי מארקט, אזור הנמל, אנדרטת השואה ובאתר ה"טבח של בוסטון".

**יום 2, ב', בוסטון, ניופורט, קייפ קוד, פליימות'**

לאחר ארוחת הבוקר ניסע לביקור בניופורט הנמצאת בחלקו הדרומי של האי אקווידנק, מה שפעם נקרא האי רוד, או רוד איילנד. למרות גודלה הקטן, ניופורט היא אחת הערים החשובות בכל ניו-אינגלנד, גם מבחינה היסטורית וגם מבחינה תיירותית. היהודים הראשונים הגיעו לרוד איילנד עוד במאה השבע עשרה, כשרוד איילנד הייתה מושבה בריטית. היהודים הגיעו לאזור בעיקר מהאיים הקריביים, והיו צאצאי האנוסים מספרד ופורטוגל. נראה את בית הכנסת "ישועת ישראל", העתיק ביותר בצפון אמריקה אשר נחנך בחנוכה בשנת 1759. בית הכנסת נקרא גם בית הכנסת טורו, על שם מנהיג הקהילה יצחק דה-טורו. הארכיטקטורה החיצונית של בית הכנסת היא בסגנון בריטי אופייני לאותה תקופה, ופנים בית הכנסת מעוצב כמו בתי הכנסת של יוצאי ספרד באנגליה והולנד. נמשיך לחצי האי קייפ קוד, הממוקם במרכז אזור ניו אינגלנד, שבמדינת מסצ'וסטס והוכרז בשנות השישים כ"חוף לאומי", כך שלא ניתן לבנות על קו החוף שלו. נסיים במזח של פליימות', המדהים ביופיו ומספק תצפית נהדרת אל הים. נראה את המייפלאוור, הספינה המפורסמת אשר עליה הגיעו ראשוני המתיישבים למסצ'וסטס. המייפלאואר הייתה ספינת מסע שהעבירה סחורות בין אנגליה, [צרפת](https://he.wikipedia.org/wiki/%D7%A6%D7%A8%D7%A4%D7%AA) ומדינות [אירופאיות](https://he.wikipedia.org/wiki/%D7%90%D7%99%D7%A8%D7%95%D7%A4%D7%94) נוספות.

**יום 3, ג', בוסטון – קניון הנהר האבוד - מונטראול**

היום ניסע לעבר גבול קנדה. בדרך נעצור בקניון הנהר האבוד, אחד המקומות המרהיבים ביותר בהרים הלבנים שבארצות הברית. חוויה טבעית שמשלבת בין נופים עוצרי נשימה למערות מסתוריות. הנהר הנעלם קיבל את שמו משום שהוא נעלם מתחת לפני השטח בערוץ הקרחוני הצר והתלול. בערוץ יש סלעי גרניט עצומים, דרכם נשפך הנחל עד שהוא שב ומגיח בחזרה. המסלול עובר לאורך הנהר, על טיילת עץ באורך 1.6 ק"מ בין קירות סלע משוננים, מערות סלע קרחוניות ומפלים שוצפים, על רקע תפאורה מיוערת. נמשיך בנסיעה למונטריאול, העיר השנייה בגודלה בקנדה והכי צרפתית בצפון אמריקה. בעיר שילוב של גורדי שחקים לצד רחובות עתיקים.

**יום 4, ד', מונטריאול – קלגרי**

לאחר ארוחת הבוקר נצא לסיור במונטריאול. נתחיל בתצפית פנורמית מרהיבה מהר רויאל, גבעה המתנשאת לגובה של כ- 235 מטר מעל העיר. נמשיך לסיור בסמטאות הצרות של העיר העתיקה אשר הוקמה כבר ב- 1642. נגיע לנמל הישן השוכן ליד העיר העתיקה. נראה את מגדל השעון משנות העשרים של המאה העשרים. חודשי החורף במונטריאול קשים במיוחד, לפיכך, כמו בערים רבות בקנדה, גם במונטריאול, התפתחה עיר תת קרקעית המשתרעת לאורך 33 ק"מ. במהלך טיולינו, נרד להתרשם מהעיר התת קרקעית. בתום הסיור ניסע לשדה התעופה במונטריאול ונטוס לקלגרי העיר הגדולה ביותר בפרובינציית אלברטה שבקנדה והעיר השלישית בגודלה בקנדה כולה.

**יום 5, ה', קלגרי, הפארק הלאומי באנף**

לאחר ארוחת הבוקר, נצא לביקור בפארק הלאומי באנף, הוותיק ביותר בקנדה. הפארק הוכרז כשמורת טבע בשנת 1885. הפארק מכיל נוף מגוון של קרחונים ושדות קרח מרהיבים, יערות והרים ירוקים ומושלגים, מעיינות חמים, אגמים ועוד. נעפיל ברכבל ("גונדולה") לתצפית מדהימה על הנהרות, האגמים, המרחבים המוריקים וההרים הסלעיים. נראה את אגם מינוואקה ואת מפלי ג'ונסטון היוצרים את קניון ג'ונסטון. נמשיך אל המפלים הנדירים: "מפלי בואו –מפלי הקשת".

**יום 6, ו', קלגרי, הפארק הלאומי באנף**

נבקר באגמים לואיז ומוריין שנחשבים לשניים מן האגמים הידועים והיפים ביותר ברוקיז הקנדיים. אגם לייק לואיז עצמו הוא כנראה האגם הכי מפורסם ברוקיז הקנדיים. זהו אגם טורקיז יפהפה שמוקף באופן כמעט סימטרי בהרים תלולים, צוקים דרמטיים ויערות. אגם מוריין, האח הקטן של לייק לואיז, שהצבעים, ההרים והצלליות שלו מיוחדים. ניסע לקניון הנהר השועט שנקרא "הסוס הבועט", נעצור לתצפית מדהימה אל המנהרות והרכבת המפותלת בעולם. בתום הסיור נחזור למלון ונתכונן לקראת שבת.

**יום 7, שבת, קלגרי**

באה שבת, באה מנוחה. אחרי תפילות שבת קידוש וארוחת צהריים, נצא לסיור רגלי באזור המלון.

**יום 8, א', קלגרי – הפארק הלאומי ג'ספר, קרחון אטאבאסקה, קניון מאלין - הינטון**

הבוקר ניסע לעבר הפארק הלאומי ג'ספר, הפארק הלאומי הגדול ביותר ב[הרי הרוקי הקנדיים](https://he.wikipedia.org/wiki/%D7%94%D7%A8%D7%99_%D7%94%D7%A8%D7%95%D7%A7%D7%99_%D7%94%D7%A7%D7%A0%D7%93%D7%99%D7%99%D7%9D). גודלו של הפארק מגיע לכ-10.000 קמ"ר – כמחצית שטחה של מדינת ישראל. נטייל בפארק הלאומי ג'ספר המציע נוף מגוון של הרים, קרחונים, יערות, נהרות, אגמים ועמקים. ניסע על אחד הכבישים היפים ביותר בקנדה ובעולם, Icefield Parkway, בין פסגות הרים, קרחונים ואגמים. החוויה הגדולה להיום: נעפיל ב"רכב שלג" אדיר למעבה קרחון אטבסקה, ניסע עליו ואף נטייל עליו רגלית. במרכז המידע נלמד ונגלה ששדה הקרח האדיר שעל חלקו טיפסנו – "קולומביה אייספילד" הינו מרחב קרחוני ממנו יוצאים למרחק אלפי ק"מ שלושה נהרות אדירים: אחד נשפך לאוקיינוס האטלנטי במבואות ניו–יורק ונהר ההדסון, השני לאוקיינוס הפסיפי, והנהר השלישי חוצה את צפון קנדה, מדינת סאסקצ'ואן ומתקבל בברכה במבוא הקוטב הצפוני. נגיע ל"קניון מאלין" מהערוצים היותר יפים ביבשת אמריקה. נצא למסלול הליכה בקניון.

**יום 9, ב', הינטון - אדמונטון** **- ונקובר**

הבוקר ניסע לשדה התעופה באדמונטון ונטוס לוונקובר, היהלום בכתר של בריטיש קולומביה. בלי ספק אחת הערים היפות בעולם. העיר יושבת בין הרים מושלגים, מפרצים עם הפנים לים, רחובות ורובעים בטוב טעם ותערובת של תרבויות ונופים. העיר הזו מאפשרת למבקרים בה ליהנות מעיר מודרנית, קוסמופוליטית ותוססת עם מחרוזת פניני טבע מרהיבים. נסייר בפארק אליזבט הקסום, תצפית "קנדה פלייס" בקרבתה נוחתים וממריאים מטוסים קלים על המים. נצא לסיור בספריה הלאומית – יצירתו של האדריכל דוד ספדי, ש"קנה ובנה" את רעיון ה"ארנה" המעוגלת, נתבונן במוזיאון הבנוי בסגנון יווני ובמרכז העיר.

**יום 10, ג', ונקובר – האי גראנוויל – תצפית מעל הגשר, המיפרצים והנמל – עלייה לספינה**

היום נהנה מהאי הססגוני גראנוויל, בו מתקיימים היום מופעי רחוב, שווקים שונים, גלריות אמנות ועוד. נחצה את פארק סטנלי המפורסם, תצפית מגשר האריות המיוחד, נתבונן ברובע הסיני – מהגדולים והמסודרים במערב. בצהריים נעלה על אניית הפאר.

**יום 11, ד', הפלגה ב"מעבר הפנימי הקסום" Inside Passage**

יום של הפלגה והנאה מהנופים היפים והרצאות ב"מעבר הפנימי" Inside Passage

**יום 12, ה', ג'ונו**

הבוקר נעגון בג'ונו, עיר הבירה של אלסקה וגם העיר הגדולה ביותר בדרום מזרח אלסקה. הסיבה שג'ונו היא עיר הבירה היא היסטורית. בתקופת הבהלה לזהב, ג'ונו היתה מרכז חשוב שדרכו עברו מחפשי הזהב מסיאטל לכיוון האזורים היבשתיים של אלסקה. השמועה אומרת שמקור השם ג'ונו נעוץ בשפה האינדיאנית ותרגומו הוא "הנהר בו נפגשים הדגים". נראה את **קרחון** הנמצא בחלק הצפוני של העיר.

**יום 13, ו', סקגוויי**

היום נעגון בסקאגווי, העיירה הצפונית ביותר ב"מעבר הפנימי" והיא השמורה ביותר מתקופת "הבהלה לזהב". העיר עשירה בהסטוריה ומכיוון שלא ניזוקה מרעידות האדמה והשריפות שפקדו את אלסקה, רוב בתיה השתמרו היטב. נטייל רגלית ברחובות אשר מזכירים עיירת מערבונים ונראה מבנים היסטוריים משומרים.

**יום 14, שבת, הפלגה ב"מפרץ הקרחונים" Glacier Bay**

שבת באניית הפאר. במהלך השבת נוכל ליהנות משבת מיוחדת, שיעורים וסעודות.

נשוט במפרץ הקרחונים, אחד מהמראות הדרמטיים של אלסקה. עולם הקרחונים בצבעי לבן, כחול, אפור וירוק הנישאים מתוך הפיורד חלקם נשברים אל המים, לעתים בצורות מרהיבות.

**יום 15, א', קטצ'יקן**

היום נעגון בעיירה הציורית הקטנה קטצ'יקן. משמשת מרכז תעשיית שימורי הסלמון. אזור זה באלסקה היה מהמרכזיים בזמן הבהלה המפורסמת לזהב. נערוך סיור רגלי ונראה את מבני העץ הישנים ואת עמודי הטוטם האינדיאנים המעטרים את העיירה.

**יום 16, ב', שייט, הרצאות, ופינוקים**

**יום שייט בו נהנה בספינה מנופש, מגוון פינוקים סרטים והרצאות.**

**יום 17, ג', ירידה מהספינה – ונקובר, ויקטוריה, גני בוצ'ארט**

**גם דברים נפלאים מסתיימים... תם השייט. נגיע לנמלה של וונקובר ונעלה על** המעבורת לוויקטוריה, בירת קולומביה הבריטית. ויקטוריה הקסומה שוכנת בקצה האי ונקובר. נטייל בעיר היפהפייה בעלת האופי הבריטי המובהק. נסייר בגני בוצ'ארט – מכלול גנים מהיפים בעולם.

**ימים 18-19, ימים ד'-ה', ונקובר – יעד ביניים - תל אביב**

תם ונשלם טיולינו בקנדה ואלסקה. ניסע לשדה התעופה ונטוס דרך יעד ביניים לת"א. ננחת בשעה טובה בארצנו ביום ה- 19, מלאים וגדושים בחוויות ונופים מן היפים בתבל.

תאריכים, מחירים ומידע שחשוב לדעת

|  |  |  |  |  |  |  |
| --- | --- | --- | --- | --- | --- | --- |
| **קוד טיול** | **תאריך יציאה** | **תאריך חזרה** | **משך הטיול** | **אדם בחדר זוגי** | **תוספת יחיד בחדר** | **הדרכה** |
| SCAL0607 | 06.07.2025 | 23.07.2025 | 18 ימים | 9550$ | $2990 |  |
| SCAL1008 | 10.08.2025 | 27.08.2025 | 18 ימים | 9550$ | $2990 | גבי גורביץ' |

**מחיר הטיול כולל**

* טיסה בינלאומית.
* טיסות פנימיות
* בתי מלון מדרגה ראשונה ומדרגת תיירות טובה.
* חצי פנסיון כשר + אפשרות להכנת כריכים לצהריים.
* הפלגה בת 7 לילות באניית הפאר Grand Princess על בסיס פנסיון מלא. חדרי חלון.
* אוטובוס תיירים נוח וממוזג לביצוע תכניות הטיול המפורט.
* סיורים וכניסות לאתרים כמצוין בתכנית.
* מדריך טיול מצוות "שי בר-אילן".
* טיפים לנותני השירותים בחו"ל

**המחיר אינו כולל**

* ביטוח נסיעות, בריאות ומטען
* ויזה לארצות הברית
* ויזה אלקטרונית לקנדה
* טיפים לצוות הספינה בשייט לאלסקה (ישולמו באנייה)
* טיפ למדריך הישראלי (מקובל $5 לאדם לכל יום טיול)
* טיפים לאיש האופרציה הכשרה (נהוג לתת $5 לאדם ליום).
* כל מה שאינו תחת "החבילה כוללת".

**הערות**

* מחיר הטיול מבוסס על מינימום של 25 נוסעים משלמים.
* בכל מקרה של שינוי, ביטול או תקלה הקשורה לטיסות, לשיט או לתעבורה תחול האחריות על חברת התעופה או התעבורה.
* יתכנו שינויים במסלול הטיול עקב שינוי בזמני טיסות פנימיות וסיבות אובייקטיביות אחרות.   
  בצוע הטיול כפוף לתנאים ואחריות כפי שמופיעים באתר האינטרנט: [www.shaibarilan.co.il](http://www.shaibarilan.co.il)
* יש לוודא שהדרכון בתוקף ל-6 חודשים לפחות.

**תנאי תשלום**

* מרגע ההרשמה ועד 90 יום לפני יציאת הטיול יחויב הנוסע ב-$500 דמי רישום בלבד.
* מ- 89 יום ועד 61 יום לפני יציאה הטיול יחויב הנוסע ב- 50% מעלות הטיול.
* 60 יום לפני יציאת הטיול סגירת תשלום.

**תנאי ביטול**

* עד 90 ימי עבודה\* לפני יציאת הטיול יחויב הנוסע ב-$47 דמי רישום בלבד
* 89-61 ימי עבודה\* לפני היציאה יחויב הנוסע ב-50% משווי הטיול
* 60-31 ימי עבודה\* לפני היציאה יחויב הנוסע ב-75% משווי הטיול
* מ-14 ימי עבודה\* לפני יציאת הטיול עד למועד היציאה יחויב הנוסע בכל מחיר הטיול כולל כל העלויות הנלוות

במידה וכורטסו טיסות כלשהן או נקנו שירותים נוספים (ויזה, למשל) יתווספו מחיריהן לדמי

הביטול הנקובים

\* ימי שישי ושבת, ימי חג וחול המועד בארץ, ימי א‘ וחגים בחו"ל אינם נחשבים למניין ימי עבודה.